《谨和大人喜晴》
宋代·洪咨夔

雨脚如麻日日然，垂成生恐坏丰年。
九重肸蚃通方寸，一点光明遍大千。
喜动朝行花底散，愁销野次苇间缘。
奄观銍艾霜风晚，重厌牛车倍费鞭。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。